Cuneiform Tablet Kt o/k 59 (AKT 4 51)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ša ki-ma i-a-tí ú a-al-DU₁₀ a-na a-al-DU₁₀ qí-bi-ma um-ma i-dí-sú-en₆-ma 1 ṭup-pu-um ša 3 ma-na KÙ.BABBAR ú ṣí-ib-tí-šu ša iš-tù li-mì-im a-šùr-na-da DUMU ì-lí-bi-na-ni 1 ṭup-pá-kà ša 0.5 ma-na KÙ.BABBAR ú ṣí-ib-tí-šu ša iš-tù li-mì-im i-na-sú-en₆ DUMU ku-ra-ra 1 ṭup-pá-am ša 0.5 ma-na KÙ.BABBAR ša be-ú-lá-tí-kà ù-kà-al iš-tù 20 ša-na-tim qá-qá-ra-am da-nam ta-aṣ-ba-at-ma ša-na-sú-ma áš-ta-na-pá-ra-ku-ma lá KÙ.BABBAR ša 1 ṭup-pì-kà tù-šé-ba-lam ú-lá ma-tí-ma KÙ.BABBAR 10 GÍN ni-qí-a-am tù-šé-bi-lam ù ki-ma ni-qí-e-em šé-bu-li-im a-ta tù-ni-e-ma ta-wi-ni-tám ta-áš-ta-na-pá-ra-am a-bi a-ta ki-ma ṭup-pí-i ta-áš-me-ú a ma-lá ṭup-pì-a KÙ.BABBAR ú ṣí-ba-sú ša ṭup-pì-kà a-na ša ki-ma i-a-tí šu-qúl-ma šu-up-ra-ma ṭup-pì-kà a ša tù-ša-ḫu-zu-ni lu-šé-er a-na ša ki-ma i-a-tí qí-bi-ma a-ba-ú-a be-lu-a a-tù-nu iḫ-da-ma a-wi-lam ṣa-ab-ta-ma KÙ.BABBAR ú ṣí-ba-sú ša-áš-qí-lá-šu ku-un-kà-ma šé-bi-lá-nim šu-ma KÙ.BABBAR ša-qá-lá-am lá i-mu-wa da-nu-tám e-pá-al-ku-nu sí-ku-šu kà-i-lá-ma É-bi-sú a-ma-sú ÌR-sú a ší-mì-im dí-na-ma ú té-er-ták-nu li-li-kam <big_gap>-za-šu-ma a-wi-lam lu-ša-sí-ḫa-am